Oplysningspligt for dataudveksling og analyse med Østjyllands Politi om kriminalpræventivt udviklingsarbejde

I forbindelse med det kriminalpræventive udviklingsarbejde udføres en analyse med henblik på kriminalitetsforebyggelse. I den forbindelse skal vi, jf. Databeskyttelsesforordningen, informere om en række detaljer om vores håndtering af personoplysninger og rettigheder.

Analysen sker med henblik på at blive bedre til at forebygge kriminalitet. Data fra Aarhus Kommune vil i den forbindelse anvendes statistiske og videnskabelige formål. Det betyder, at resultaterne af analysen vil optræde anonyme, så ingen enkeltpersoner kan identificeres.

Til det formål anvendes data i anonym form fra registre om:

* Forsørgelsesoplysninger fra DREAM-registret
* Beskæftigelsesdata fra fagsystemet Fasit
* Udgiftsdata på forsørgelse og beskæftigelsesindsats
* Sanktioner
* Socialdata fra fagsystemet KMD Børn og Voksne
* Socialdata fra fagsystemerne CSC Social og Modulus Social

Til analysen videregives data til Østjyllands Politi, hvor data vil blive slettet ved projektets afslutning den 1. august 2025.

Behandlingen af personoplysninger sker på baggrund af Databeskyttelsesloven §10. Personoplysninger af særlig kategori må behandles uden samtykke, når disse alene anvendes til statistiske formål af væsentlig samfundsmæssig betydning.

Den dataansvarlige er Aarhus Kommune, Magistratsafdelingen for Sociale Forhold og Beskæftigelse, Værkmestergade 15B, 8000 Aarhus, som kan kontaktes på socialogbeskaeftigelse@aarhus.dk. Har du spørgsmål i forbindelse med Aarhus Kommunes databeskyttelse af dine oplysninger, så kan du også kontakte Aarhus Kommunes databeskyttelsesrådgiver på mail databeskyttelsesraadgiver@aarhus.dk.